text: Konkurs koster 100 jobs i Tønder
  02 marts 2013 kl. 11.01
  Virksomheden DP Clean Tech i Tønder er gået konkurs og sender 100 ansatte på gaden.
  Virksomhedens producerer kedler til kraftvarmeværker, men kom ud af de seneste regnskabsår med et tocifret millionunderskud.
  Tønders Borgmester, Laurids Rudebeck, som har fået nyheden gennem pressen, ærgrer sig. Han siger til DR Syd:
  ? Det er beklageligt og sørgeligt. Jeg håber, virksomheden får mulighed for at rekonstruere sig selv i en eller anden form. Jeg har stor medfølelse med medarbejderne, det er aldrig rart at miste sit job, siger Laurids Rudebeck.
  Medarbejdere på DP CleanTech fik de første advarselstegn på at noget var galt, da deres løn udeblev torsdag.
  